‘กัดดาฟี’ ชี้ชะตา
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 3 มี.ค. 2554
19 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 3 มี.ค. 2554 
...ดัชนีหุ้นปิด 990.08 จุด บวก 2.49 จุด มูลค่าการซื้อขายยังบางเฉียบ 25,848 ล้านบาท
...ต่างชาติขายหนัก 1,720 ล้าน “พอร์ต บล.สถาบัน” พร้อมใจกันซื้อ
...สถานการณ์ในลิเบียยังไม่น่าวางใจ ลุ้น “กัดดาฟี” จะรับข้อเสนอเจรจาสันติภาพของชาติอาหรับหรือไม่??...หากไม่สนอาจกดดัชนีต่อ แต่แน่ๆ ราคาน้ำมันพุ่งไม่หยุดผู้ประกอบการก่ายหน้าผากต้นทุนขยับ 
...บล.กสิกรไทย จ่อหั่นเป้ากำไร บจ.และดัชนีหุ้นปีนี้ลง จากที่คาดการณ์ไว้ 1,200 จุด และกำไรเติบโต 1718% 
...หุ้น PTTEP (ปตท.สผ.) ร่วง 4.50 บาท ปิด 176 บาท สวนตลาดรวมน้ำมันดิบพุ่ง หลังมีข่าวโผล่บนเว็บไซต์จาการ์ตา โกลบอล อินโดนีเซีย กรณีความเสียหายมอนทารายื้อ ตกลงกันไม่ได้ 
...ดีลยักษ์ “มิตตัล” เข้าถือหุ้น 40% จีสตีล (GSTEEL)...งานนี้ บรุ๊คเคอร์ กรุ๊ป (BROOK) ได้หุ้นไป 150 ล้านหุ้น จากการเป็นที่ปรึกษาปรับโครงสร้างหนี้ มีแต่กำไร นักลงทุนเฮโลไล่ราคา 12 สตางค์ปิดที่ 1.45 บาท 
...การบินไทย (THAI) นิ่งไปพักใหญ่ กลับมาวิ่งแรง บวก 7.19% ปิด 41 บาท หนุนลูก THAI01CA ที่เพิ่งเข้ามาเคาะเป็นวันแรกปิด 2.74 บาท และวันนี้ 4 มี.ค. ถึงคิว THAI01PA เข้าซื้อขาย 
...บลจ.กสิกรไทย ฝากข่าวดี ปันผล 4 กองทุน LTF เป็นเงิน 254 ล้านบาท กำหนดจ่าย 14 มี.ค.นี้ เตรียมรับทรัพย์ได้...(KDLTF, KGLTF, K20LTF, K70LTF)
...“กรณ์ จาติกวณิช” เซ็นตั้ง 4 กูรู “นนทพล นิ่มสมบุญ, กำชัย จงจักรพันธ์, สถิตย์ ลิ่มพงศ์พันธุ์ และบัณฑิต นิจถาวร” นั่งเก้าอี้กรรมการผู้ทรงคุณวุฒิในคณะกรรมการ ก.ล.ต. ตั้งแต่วันที่ 1 มี.ค. 2554
rr...วันสุดท้ายของสัปดาห์ จะเข้าออกตัวไหนต้องระมัดระวังปัจจัยนอกบ้านพร้อมกดดัชนีลงต่อ